Privacy | AadityaShah dotCom
Foodie. Techie. Drupalist. Tesla Fan.
Taste. Taste. Taste
cooking| indian food| camping
App Review: Robinhood
app review| robinhood| stocks| investing [Foto’s] Kyk net dié oulike truuks vir die kombuis | Maroela Media
Hierdie 13 truuks sal jou tyd daar sommer baie makliker en opwindend maak:
Wanneer jy ŉ groot stuk kaas wil afsny, sny die kaas deur die plastiek. So kan jy die afgesnyde plastiek gebruik om die res van die kaas mooi te verseël.
Moenie kruie weggooi wat geel word nie – gooi dit in ŉ ysbakkie saam met olyfolie en bevries dit. So ŉ kruieblokkie is heerlik saam met pasta en slaai.
As jy dringend ŉ koekroller nodig kry, gebruik gerus ŉ wynbottel. Dit werk perfek en gee jou ook ŉ verskoning om die laaste bietjie wyn te drink.
Pizza proe die volgende dag nooit so lekker soos toe jy dit gekoop het nie. Sit daai oorblywende stukke in ŉ pan op die stoof in plaas van die mikrogolfoond – dit maak ŉ groot verskil!
Dit vat redelik baie tyd om klein tamaties middeldeur te sny – veral as jy ŉ groot slaai wil maak. Sit die klein tamaties op die agterkant van ŉ bord en plaas nog ŉ bord (ook die agterkant) op die tamaties sodat die tamaties stewig lê. Gebruik dan ŉ skerp mes om die tamaties met een slag middeldeur te sny.
O, daai aaklige oomblik wanneer jy besef daar is nog net ŉ laaste skeppie Nutella oor! Gooi ŉ koppie warm melk in die Nutella-houer en geniet ’n heerlike warm sjokoladedrankie.
Meng suurroom, die geel van ŉ gekookte eier en ŉ lepel mosterd saam en jy kry ŉ goeie plaasvervanger vir mayonnaise.
Bêre seldery en brokkoli in aluminiumfoelie – dit sal langer vars bly.
Maak die perfekte sjokolademandjie deur ŉ ballon te gebruik. Blaas die ballon tot die grootte wat jy vir die mandjie wil hê. Sit die ballon se bodem in ŉ sopbakkie. Gooi ŉ mengsel van wit- en donkersjokolade oor die ballon, en wanneer die sjokolade droog is, blaas jy die ballon af.
Besprinkel ŉ avokadopeer met ’n bietjie appelasyn en bêre dit in die yskas saam met ŉ ui. Dit sal verhoed dat die avokado bruin raak.
Maak jou ysbakkies vol wyn en bevries dit. Jy kan dit vir ŉ verskeidenheid dinge gebruik – ŉ ysblokkie is altyd welkom as dit so warm is.
Sit ŉ pynappel op sy kop wanneer jy dit vir eers bêre. Dit laat die pynappel vinniger ryp word en gee dit ook ŉ soeter smaak.
Druk ŉ naald of duimspyker in ŉ eier voordat jy dit kook. Dit sal help om die dop makliker af te kry.
Die mayonaise plaasvervanger is plein simpel. As mens nie mayonaise in die kas het nie, hoe sal mens dan eerder suurroom he? Maar ja, paar oulikes…